钦定古今图书集成/理学汇编/学行典/第195卷 > 许章
## 钦定古今图书集成/理学汇编/学行典/第195卷 > 许章

按《嘉兴府志》：“许章，字廷冕，与姚绶为中表兄弟。景泰
中，绍兴章太仆司训。嘉兴知章与绶才，荐于郡守舒
敬，同补弟子员。父丧，克襄大事，奉母胡氏尽孝。天顺
甲申，与绶同举进士，绶拜广东道御史，章拜兵部主
事。戊子，奉命安置彝人，乘传归，筑南圃草堂于藕溪
之阳，杂植花卉，列石引泉，效安仁亲导板舆，娱奉其”
母。绶母即章姑也，亦时时过省母丧，哀毁致疾，卒，年
四十有二。绶铭其墓。